Zoë Saldaña

Zoë Yadira Saldaña-Perego (født Saldaña Nazario; 1978) er en amerikansk skuespillerinne som har spilt roller som Anamaria i Pirates of the Caribbean: The Curse of the Black Pearl (2003), Uhura i Star Trek (2009), Neytiri i Avatar (2009) og Gamora i Guardians of the Galaxy (2014) og i Colombiana.

 Oppvekst 
Saldaña ble født i New Jersey, USA, med dominikansk og puertoricansk bakgrunn. Hun tilbrakte en stor del av oppveksten sin i Den dominikanske republikk, før hun flyttet tilbake til USA for å arbeide som skuespiller, og hun lærte både engelsk og spansk som barn. Saldaña gikk i en ballettklasse ved en av de mest prestisjefylte danseskolene i Den dominikanske republikk, og erfaringen hun fikk som danser hjalp henne for rollen i filmen I rampelyset (2000). Hun flyttet tilbake til USA etter å ha fullført 10. klasse og begynte på Faces Theater Program, et skuespillerkurs.

 Skuespillerkarriere 
Saldaña deltok fortsatt i skuespillerkurset da hun for første gang spilte i en episode av TV-serien Law & Order, Merger, som først ble sendt på TV i 1999. Hun sluttet på skolen da hun debuterte i filmen I rampelyset (2000), som åpnet opp for roller i filmer som Crossroads (2002) og dramafilmen Drumline (2002). Hun fikk en viktig rolle som piraten Anamaria i filmen Pirates of the Caribbean: The Curse of the Black Pearl (2003). I 2009 spilte hun Uhura i Star Trek og hovedrollen som Neytiri i Avatar. Hun spilte også Gamora i science fiction-filmen Guardians of the Galaxy (2014).

 Filmografi 
ÅrFilmtittelRolle2000 I rampelysetEva Rodríguez2001Get Over ItMaggie2002DrumlineLailaCrossroadsKit2003Pirates of the Caribbean: The Curse of the Black PearlAnamaria2004TerminalenPolitibetjent Torres2005Guess WhoTheresa Jones2008Vantage PointAngie Jones2009Star TrekUhuraAvatarNeytiri2011ColombianaCataleya2016Live by NightGraciela Corrales

 Referanser 

 Eksterne lenker 



Kategori:Skuespillere fra USA
Kategori:Personer fra Passaic
Kategori:Skuespillere innen dataspill